CELEX: 62016CA0444
Language: sl
Date: 2017-06-15 00:00:00
Title: Združeni zadevi C-444/16 in C-445/16: Sodba Sodišča (deveti senat) z dne 15. junija 2017 (predlog za sprejetje predhodne odločbe Cour d'appel de Mons – Belgija) – Immo Chiaradia SPRL (C-444/16), Docteur De Bruyne SPRL (C-445/16)/État belge (Predhodno odločanje — Direktiva 78/660/EGS — Letni računovodski izkazi posameznih vrst družb — Načelo prikazovanja resnične in poštene slike — Načelo preudarnosti — Družba izdajateljica delniške opcije, ki ceno prodaje opcije vknjiži v obračunskem obdobju, v katerem je bila ta opcija izvršena, ali ob njenem dospetju)

21.8.2017   
            
            
               SL
            
            
               Uradni list Evropske unije
            
            
               C 277/19
            
         Sodba Sodišča (deveti senat) z dne 15. junija 2017 (predlog za sprejetje predhodne odločbe Cour d'appel de Mons – Belgija) – Immo Chiaradia SPRL (C-444/16), Docteur De Bruyne SPRL (C-445/16)/État belge
   (Združeni zadevi C-444/16 in C-445/16) (1)
   
   ((Predhodno odločanje - Direktiva 78/660/EGS - Letni računovodski izkazi posameznih vrst družb - Načelo prikazovanja resnične in poštene slike - Načelo preudarnosti - Družba izdajateljica delniške opcije, ki ceno prodaje opcije vknjiži v obračunskem obdobju, v katerem je bila ta opcija izvršena, ali ob njenem dospetju))
   (2017/C 277/25)
   Jezik postopka: francoščina
   
      Predložitveno sodišče
   
   Cour d'appel de Mons
   
      Stranke v postopku v glavni stvari
   
   
      Pritožnika: Immo Chiaradia SPRL (C-444/16), Docteur De Bruyne SPRL (C-445/16)
   
      Nasprotna stranka: État belge
   
      Izrek
   
   Načeli prikazovanja resnične in poštene slike ter preudarnosti, navedeni v členu 2(3) oziroma členu 31(1)(c) Četrte direktive Sveta z dne 25. julija 1978 o letnih računovodskih izkazih posameznih vrst družb, ki temelji na členu [50(2)(g) PDEU] (78/660/EGS), kakor je bila spremenjena z Direktivo 2003/51/ES Evropskega parlamenta in Sveta z dne 18. junija 2003, je treba razlagati tako, da ne nasprotujeta metodi knjiženja, v skladu s katero družba izdajateljica delniške opcije ceno prodaje te opcije vknjiži med prihodke v obračunskem obdobju, v katerem je bila ta opcija izvršena, ali ob njenem dospetju.
   
      (1)  UL C 410, 7.6.2016.